OpenLLM-France/wikimedia huggingface dataset:
# New Canaan

New Canaan és un poble dels Estats Units a l'estat de Connecticut. Segons el cens del 2005 tenia 19.984 habitants.

## Demografia

Segons el cens del 2000, New Canaan tenia 19.395 habitants, 6.822 habitatges, i 5.280 famílies. La densitat de població era de 338,4 habitants/km².
Dels 6.822 habitatges en un 41,7% hi vivien nens de menys de 18 anys, en un 69,2% hi vivien parelles casades, en un 6,6% dones solteres, i en un 22,6% no eren unitats familiars. En el 19,4% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,26.
Per edats la població es repartia de la següent manera: un 31,2% tenia menys de 18 anys, un 3,3% entre 18 i 24, un 25,4% entre 25 i 44, un 26,6% de 45 a 60 i un 13,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,7 homes.
Entorn de l'1,4% de les famílies i el 2,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Canaan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- New Canaan». American Fact Finder. Oficina del Cens dels Estats Units, 12-01-2010.
# Karatúzskoie

Karatúzskoie (en rus: Каратузское) és un poble del krai de Krasnoiarsk, a Rússia, que en el cens del 2010 tenia 7.456 habitants.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Dissakisita-(La)

La dissakisita-(La) és un mineral de la classe dels silicats, que pertany al grup de l'al·lanita. Rep el nom per la seva estreta relació amb la dissakisita-(Ce).

## Característiques

La dissakisita-(La) és un silicat de fórmula química {CaLa}{Al₂Mg}(Si₂O₇)(SiO₄)O(OH). Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema monoclínic. La seva duresa a l'escala de Mohs es troba entre 6,5 i 7.
Segons la classificació de Nickel-Strunz, la dissakisita-(La) pertany a «09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, epidota-(Pb), khristovita-(Ce), mukhinita, piemontita, piemontita-(Sr), manganiandrosita-(La), tawmawita, manganipiemontita-(Sr), ferrial·lanita-(Ce), clinozoisita-(Sr), manganiandrosita-(Ce), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, sursassita, julgoldita-(Fe2+), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta, gatelita-(Ce) i västmanlandita-(Ce).

## Formació i jaciments

Va ser descoberta a Vedetta Alta, situada a la vall d'Ultimo, dins la província de Bolzano (Trentino-Alto Adige, Itàlia). També ha estat descrita a Rybníček, a la regió de Pezinok (Bratislava, Eslovàquia), i a Mochalin Log, a l'óblast de Txeliàbinsk (Rússia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Dissakisite-(La)» (en anglès). Mindat. [Consulta: 16 agost 2019].
# Dissecció

La dissecció (del llatí dissecare, 'tallar en parts') és una pràctica medical o veterinària que consisteix a dissecar un ésser viu o mort, per tal de poder estudiar la seva anatomia, les transformacions a causa d'una malaltia o particularment en la medicina legal i forense, la causa exacta de la mort. Quan es tracta d'un mort, es parla d'autòpsia, una indagació que comprèn, segons les necessitats, al costat de la dissecció, també l'observació meticulosa de les traces externs i l'anàlisi bioquímica dels teixits i dels líquids corporals. El terme també s'utilitza amb mecanismes, programes informàtics, materials escrits, etc., com a sinònim de termes d'enginyeria inversa o desconstrucció literària.
El mot deriva del llatí dissectio, derivat al seu torn del participi passat del verb dissecare, tallar en parts.

## Història

En la tradició catòlica, tocar al cos humà, sota la influència de Pau de Tars, considerat com un «temple del Sant Espèrit» dissecar-lo, tot i per raons medicals sovint va ser considerat com un tabu tot i no ésser totalment prohibit. L'església per exemple, el 1533 va comanar la dissecció dels germans siamesos Joana i Melchiora Ballestero a Hispaniola per tal de saber si compartien o no la mateixa ànima. En trobar dos cors van concloure a dues ànimes, segons la teoria del filòsof grec Empèdocles, que va preconitzar que l'ànima es trobava al cor.
El metge brabançó renaixentista Andreas Vesal (1514-1564) va ser un dels primers metges moderns que defensava la dissecció de cadàvers humans com a font exclusiva dels sabers anatòmics i del seu ensenyament, va practicar la dissecció en cossos de penjats i descobrir el sistema circulatori.

## Referències

* ↑ «Dissecció». Gran Enciclopèdia Catalana. Barcelona: Grup Enciclopèdia Catalana.
* ↑ Griera, Antoni. Tresor de la llengua, de les tradicions i de la cultura popular de Catalunya. vol.5. Edicions Catalunya, 1936, p. 171.
* ↑ «Dissecar». Gran Diccionari de la Llengua Catalana. Barcelona: Grup Enciclopèdia Catalana.
* ↑ Freedman, David H. «20 Things you didn't know about autopsies». Discovery, 9, Setembre 2012, pàg. 72. (en català: «Coses que no sabies sobre l'autòpsia»)
* ↑ Tres tractats sobre l'art de la medicina. PUBLICACIONS UNIVERSITAT ROVIRA i VIRGILI, 2014, p. 32. ISBN PUBLICACIONS UNIVERSITAT ROVIRA i VIRGILI.

## Vegeu també

* Biòpsia
* Autòpsia
# David Martínez Pablo

David Martínez Pablo (Madrid, 1974) és un biòleg i ambientòleg provinent de València i establert a Menorca, diputat al Parlament de les Illes Balears en la IX legislatura.
És llicenciat en biologia per la Universitat de València i ambientòleg per la Universitat Politècnica de València. Ha treballat com a consultor ambiental en empreses d'i+D+i i ha gestionat projectes de Cooperació al Desenvolupament.
El 2012 es va establir a Menorca, on actualment treballa com a Agent de Medi Ambient interí en la Conselleria d'Agricultura, Medi Ambient i Territori del Govern Balear. Resideix a Ciutadella de Menorca, on ha col·laborat amb entitats com el Fòrum d'Entitats del Tercer Sector de Menorca, i ha fundat el grup d'intercanvi d'idiomes Xerra Idiomes Ciutadella. Posteriorment ha estat impulsor de l'agrupació d'electors Gent per Ciutadella i és responsable de noves tecnologies al Consell Ciutadà de Podem a Ciutadella.
Anà en el número 2 de les llistes de Podem per Menorca i fou elegit diputat a les eleccions al Parlament de les Illes Balears de 2015

## Referències

* ↑ Biografia al web de Gent per Ciutadella
* ↑ «Fitxa del Parlament Balear». Arxivat de l'original el 2016-03-03. [Consulta: 22 setembre 2015].
# David Matheson

David Matheson és el nom dels següents personatges:
* David Matheson (polític), polític i escriptor amerindi (1951-2023)
* David Matheson (activista), ex activista de les teràpies de conversió
* David Matheson (cantant), cantant canadenc membre de Moxy Früvous
# Districte d'Omagh

El districte d'Omagh és un dels districtes en què ha estat dividit el comtat de Tyrone a Irlanda del Nord. La seu és a la ciutat d'Omagh, capital tradicional del comtat de Tyrone. L'àrea del districte té uns 1.100 km², el segon més gran d'Irlanda dle Nord amb una població de 50,000 (25.000 dels quals viuen a Omagh i voltants). Altres viles del districte són Drumquin, Dromore, Trillick, Fintona, Beragh, Carrickmore i Sixmilecross.
El districte fou creat en 1973 i originalment tenia 20 regidors, però després d'una revisió dels límits dels governs locals en la dècada de 1980, el nombre de regidors va ser augmentat a 21. El consell del Districte d'Omagh consta de tres àrees electorals: Omagh Town, Mid Tyrone i West Tyrone. En les últimes eleccions de 2011 van ser elegits els membres dels següents partits polítics: 10 del Sinn Féin, 3 del Social Democratic and Labour Party (SDLP), 3 del Partit Unionista de l'Ulster (UUP), del 3 Partit Democràtic Unionista (DUP) i 2 independents. L'elecció del president i vicepresident del Consell se celebra cada any al juny. L'actual president és Frankie Donnelly (Sinn Féin) i el vicepresident és Ross Hussey (UUP).

## Resultats de les eleccions de 2011

| Partit | Partit | escons | canvi +/- |
| • | Sinn Féin | 10 | = |
| • | Partit Democràtic Unionista | 3 | = |
| • | Partit Unionista de l'Ulster | 3 | = |
| • | Social Democratic and Labour Party | 3 | = |
| • | Independent | 2 | = |

## Resultats de les eleccions de 2005

| Party | Party | seats | change +/- |
| • | Sinn Féin | 10 | +2 |
| • | Partit Democràtic Unionista | 3 | +1 |
| • | Partit Unionista de l'Ulster | 3 | = |
| • | Social Democratic and Labour Party | 3 | -3 |
| • | Independent | 2 | = |

## Revisió de l'Administració Pública

En la revisió de l'Administració Pública (RPA), el consell s'ha d'unificar amb el consell de districte de Fermanagh el 2011 per a formar un sol consell per a l'àrea ampliada ambr un total de 2.829 km² i una població de 105.479 habitants. Les següents eleccions tindran lloc en maig de 2009, però el 25 d'abril de 2008, Shaun Woodward, Secretari d'Estat per a Irlanda del Nord anuncià que les eleccions de districte programades per a 2009 serien posposades fins a la introducció dels 11 nous consells en 2011.

## creixement demogràfic

L'àrea del districte (especialment la ciutat d'Omagh) ha experimentat un creixement significatiu en els darrers anys, amb el major augment de població dels anys. Moltes urbanitzacions i zones comercials han sorgit també en els últims temps.
Població:
* 1982: 44.417
* 1992: 46.372
* 2002: 48.919
* 2004: 50.082

## Referències

* ↑ «Local Councillors». Strabane District Council. Arxivat de l'original el 2008-06-16. [Consulta: 3 juny 2013].
* ↑ «Minister Foster announces decisions on Local Government Reform». DoE. Arxivat de l'original el 2011-02-18. [Consulta: 3 juny 2013].
* ↑ Northern Ireland elections are postponed, BBC News, April 25, 2008, consultat el 27 d'abril de 2008

## Enllaços externs

* Flavour of Tyrone Arxivat 2006-01-07 a Wayback Machine.
* Consell de districte d'Omagh Arxivat 2005-10-25 a Wayback Machine.
* website d'un dels consellers
# Diòcesi de Glastonia

Glastonia (en llatí: Glastoniensis) és una seu titular de l'Església catòlica.

## Història

Glastonia fa referència a la ciutat de Glastonbury i a la seva abadia, on durant un breu període (circa 1197-1220), hi va tenir la seva residència el bisbe de Bath i Wells.
Avui Glastonia sobreviu com a seu bisbal titular; l'actual bisbe titular és Philip Moger, bisbe auxiliar de Southwark.

## bisbes titulars

* Thomas Joseph Toolen † (29 setembre 1969 - 4 desembre 1976 mort)
* Kevin O'Connor † (28 maig 1979 - 5 maig 1993 mort)
* Peter Stephan Zurbriggen, (13 novembre 1993 - 28 agost 2022 mort)
* Philip Moger, del 28 novembre 2022

## Fonts

* (anglès) La seu titular a www.catholic-hierarchy.org
* (anglès) La seu titular a www.gcatholic.org
# Ambrym

Ambrym és una illa volcànica que es troba a la Província de Malampa, en l'arxipèlag de Vanuatu. Inclou llacs de lava en dos cràters prop del cim.

## Etimologia

Ambrym (o Ambrin) va ser batejada pel Capità Cook el 1774.("ham rim" en l'idioma Ranon).

## Geografia

Aquesta illa és de forma triangular i d'uns 50 km d'amplada. La seva superfície és de 677,7 km².
Està coberta d'una jungla espessa.

## Vulcanologia

Ambrym és un gran volcà basàltic amb una caldera de 12 km d'amplada i és un dels volcans més actius de l'arc d'illes de les Noves Hèbrides
Diverses vegades cada segle l'Ambrym té erupcions destructives. El Mont Benbow va tenir la seva darrera erupció l'any 1913, causant l'evacuació de la població a Mele, prop de Port Vila a Éfaté.
El març de 2017, Google afegí el cràter Marum amb el seu llac de lava a Google Street View.

## Demografia

Amb la propera illa de Malakula i altres petites illes, Ambrym forma la província de Malampa amb una població de 7.275 habitants la seva economia es basa en els cocoters.

## Idiomes

Ambrym té el seu propi idioma Austronesi.

## Referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 25 abril 2024].
* ↑ «Ambrim: Vanuatu, name, geographic coordinates and map». Geographical Names. [Consulta: 29 juliol 2011].
* ↑ «Ambrim». Destination Vanuatu, South Pacific. Arxivat de l'original el 2012-03-01. [Consulta: 29 juliol 2011].
* ↑ «Ambrym Volcano, Vanuatu». John Seach. [Consulta: 29 juliol 2011].
* ↑ «Journey under the Earth’s surface in Street View». Google, 15-03-2017.
* ↑ 2009 National Census of Population and Housing, Vanuatu National Statistics Office

## Enllaços externs

* «West Ambrym». Documentation of Endangered Languages (DOBES). Max Planck Institute (MPI).
* Hosni, Soraya. «Wer_spricht_noch_Daakaka» (Video blog) (en alemany). Center for General Linguistics Berlin (ZAS): Humboldt University of Berlin, 2011. Arxivat de l'original el 2015-08-19. [Consulta: 19 setembre 2017].
* Parker, G.J. «South-East Ambrym word list». Austronesian Basic Vocabulary Database. University of Auckland, 1970. Arxivat de l'original el 2013-06-05. [Consulta: 19 setembre 2017].
* «Climbing A Volcanic Crater [Marum Volcano]» (Video), Sep 20, 2010.
# Valerie Demey

Valerie Demey (17 de gener de 1994) és una ciclista belga professional des del 2015. Actualment milita a l'equip Sport Vlaanderen-Guill D'or.

## Referències

* Fitxa a sitiodeciclismo
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Valerie Faris

Valerie Faris (comtat de Los Angeles, Califòrnia, Estats Units, 20 d'octubre de 1958) és una directora, productora, guionista i muntadora estatunidenca.

## Biografia

Als anys 1970 a l'Escola de Teatre, Cinema i Televisió de la UCLA, on va conèixer Jonathan Dayton, el seu futur marit. Junts han dirigit i produït pel·lícules, comercials, vídeos musicals i documentals.
Van obtenir sis MTV Video Music Awards en 1996 pel vídeo Tonight, Tonight, de The Smashing Pumpkins, i la categoria Millor Vídeo Alternatiu pel vídeo de 1979, també de The Smashing Pumpkins. Han dirigit videos per a bandes com Ringo Starr, R.I.M., The Ramones, Oasi, Xarxa Hot Chili Peppers, Korn i Beastie Boys.
El 1998 van fundar la companyia productora Bob Industries. A través d'ella han produït comercials per a companyies com HP, Volkswagen, Sony, GAP, Target, Ikea, ESPN i Apple Computer.
El 2006 van dirigir la pel·lícula Petita Miss Sunshine, estrenada en el Festival de Cinema de Sundance i que va obtenir quatre nominacions als Oscar, incloent la de millor pel·lícula. Finalment va guanyar l'Oscar al millor actor secundari per a Alan Arkin i l'Oscar al millor guió original per a Michael Arndt. També va aconseguir el Premi Independent Spirit Award al millor llargmetratge, i van obtenir el premi al millor director en el Festival de Tòquio, entre altres nombrosos premis i nominacions. La seva segona pel·lícula va ser Ruby Sparks, protagonitzada per Zoe Kazan i Paul Dano, en la qual també actuaven Antonio Banderas i Elliott Gould.

## Filmografia
### com a directora

* 1983: The Cutting Edge (sèrie TV)
* 1986: Belinda (vídeo)
* 1989: Paula Abdul: Straight Up (vídeo)
* 1989: Rhythm Nation 1814
* 1991: Captivated '92: The Video Collection (vídeo)
* 1991: Extreme: Photograffitti (vídeo)
* 1993: The Jim Rosa Circus Sideshow (vídeo)
* 1995: R.E.M.: Rough Cut (TV)
* 2005: The Check Up
* 2006: Petita Miss Sunshine (Little Miss Sunshine)
* 2012: Es diu Ruby (Ruby Sparks)
* 2017: Battle of the Sexes

### com a productora

* 1988: The Decline of Western Civilization Part II: The Metal Years
* 1989: Rhythm Nation 1814
* 1989: Paula Abdul: Straight Up (vídeo)
* 1990: Janet Jackson: The Rhythm Nation Compilation (vídeo)
* 1991: Captivated '92: The Video Collection (vídeo)
* 1993: Gift (vídeo)
* 1995: R.E.M.: Rough Cut (TV)

### com a guionista

* 1986: Belinda (vídeo)

### com a muntadora

* 1986: Belinda (vídeo)

## Premis

* 2007: David Lean Award als premis BAFTA per a Petita Miss Sunshine
* 2007: Cèsar a la millor pel·lícula estrangera per a Petita Miss Sunshine
* 2006: Oscar del millor guió original per a Petita Miss Sunshine
* 2006: BAFTA del millor guió original per a Petita Miss Sunshine

## Referències

* ↑ «Petita Miss Sunshine (2006)». Arxivat de l'original el 2012-04-21.
* ↑ «Ruby Sparks». Arxivat de l'original el 2012-05-19.
# University Park (Nou Mèxic)

University Park és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 2.732 habitants.

## Demografia

Segons el cens del 2000, University Park tenia 2.732 habitants, 417 habitatges, i 351 famílies. La densitat de població era de 671,9 habitants per km².
Dels 417 habitatges en un 64,3% hi vivien nens de menys de 18 anys, en un 56,8% hi vivien parelles casades, en un 24% dones solteres, i en un 15,8% no eren unitats familiars. En el 12,9% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,08.
Per edats la població es repartia de la següent manera: un 16,5% tenia menys de 18 anys, un 63,2% entre 18 i 24, un 17,9% entre 25 i 44, un 2,3% de 45 a 60 i un 0,1% 65 anys o més.
L'edat mediana era de 20 anys. Per cada 100 dones de 18 o més anys hi havia 86,3 homes.
La renda mediana per habitatge era de 13.045 $ i la renda mediana per família de 13.365 $. Els homes tenien una renda mediana de 16.500 $ mentre que les dones 18.750 $. La renda per capita de la població era de 4.152 $. Aproximadament el 56,4% de les famílies i el 53,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- University Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- University Park». American Fact Finder. Oficina del Cens dels Estats Units, 12-01-2010.
# Unión Deportiva Somozas

La Unión Deportiva Somozas és un club de futbol gallec del municipi d'As Somozas, a la província de la Corunya. Actualment juga a la Segona divisió B.

## Història

Fundat l'any 1985, aconsegueix el seu primer ascens a Tercera divisió la temporada 1992/93. Després de 6 anys en aquesta categoria, l'equip acaba en última posició i baixa de categoria. No seria fins a la temporada 2007/08 quan aconsegueix de nou l'ascens a Tercera. El seu pas per la categoria dura també 6 anys. La temporada 2013/14 es proclama campió i aconsegueix l'ascens a Segona B per primer cop en la seva història.

## Estadi

La UD Somozas juga els seus partits com a local al Camp Municipal de Pardiñas, amb capacitat per 1.000 espectadors.

## Equipació

* Equipació principal: Samarreta verda i blanca, pantaló blanc i mitges blanques.

## Dades del club

* Temporades a Primera: 0
* Temporades a Segona: 0
* Temporades a Segona B: 1 (comptant la 2014-15)
* Temporades a Tercera Divisió: 12

### Palmarès

* Campió de Tercera Divisió: 2013-14

## Enllaços externs

* Pàgina oficial del UD Somozas
# Antonija Mišura

Antonija Mišura (n.Šibenik, Croàcia, el 19 de maig de 1988) és una jugadora croata de bàsquet, que ocupa la posició de base.
Antonija va debutar com a jugadora professional en 2005 i és internacional amb la selecció de Croàcia, amb la qual ha aconseguit una medalla de bronze en els Jocs Mediterranis de 2009 i ha disputat dos Eurobasket i els Jocs Olímpics de Londres 2012.
Mišura al seu torn, és bastant popular pel seu atractiu físic, havent estat proclamada l'esportista més bella dels Jocs Olímpics de Londres 2012, per diferents mitjans britànics i de diversos països europeus.

## Referències

* ↑ La més maca, de llarg, dels Jocs Olímpics
* ↑ Antonija Misura va guanyar la medalla a la bellesa a Londres 2012
* ↑ Coneix a Antonia Misura, l'esportista més sexy dels Jocs Olímpics 2012
* ↑ Misura, la bellesa que va arribar de Croàcia

## Enllaços externs

* Ficha oficial en los JJ.OO. 2012 london2012.com
* Ficha oficial eurobasketwomen2013.com
# Villa San Giovanni

Villa San Giovanni és una vila italiana, a la Calàbria, a la Ciutat metropolitana de Reggio de Calàbria. Ostenta el títol de ciutat des de 2005. La seva situació estratègica, a la punta més propera entre el continent i l'illa de Sicília a uns 3 km, l'ha convertit històricament en el lloc de connexió amb l'illa. Té una important estació ferroviària i d'allà surten els ferrys cap a Messina, a l'altre costat de l'estret del mateix nom, que les separa.
Hi ha un projecte de connectar, en un futur, els dos extrems amb un pont penjant, que hauria de tenir el va central més ample del món.

## Història

Poblat des d'èpoques remotes, el lloc fou molt estratègic per les comunicacions entre la Magna Grècia i Sicília. Conegut pels romans com Trajectum Siciliæ (en llatí, Pas cap a Sicília) ja s'esmenta abans de les guerres púniques. Els cartaginesos el van destruir cap al 214 aC, a la Segona Guerra Púnica. El 36 aC, Octavi hi va sojornar amb les seves tropes, a la guerra amb Sext Pompeu. Els bàrbars d'Alaric també van atacar la zona el 412. Al segle ix foren els sarraïns que arrasaren el lloc.
Durant el segle xvii, s'aniran consolidant petites poblacions de mariners i pescadors, anomenades Cannitello, Pezzo i, més tard, Piale i Acciarello que, acabaran unificant-se i formant els actuals quarters de la vila. El nom de Villa San Giovanni, el donarà el rei Ferran I de les Dues Sicílies, el 1791.
Durant el 1810, Joaquim Murat, nomenat rei de Nàpols pel seu cunyat Napoleó va governar el país des d'aquí, mentre preparava la conquesta de Sicília. El 1860, Garibaldi també va escollir el lloc per a embarcar-se cap a Sicília.

## Curiositats

Quan les condicions atmosfèriques són favorables, Villa San Giovanni és el lloc ideal per observar el fenomen òptic de la fata morgana que consisteix en una il·lusió que permet veure la costa siciliana com si estigués només a uns centenars de metres.
# Ara el Bell

Ara el Bell (armeni: Արա Գեղեցիկ Ara Geghetsik) és un patriarca armeni llegendari. A la mitologia armènia, Ara era un guerrer l'elegància i bellesa del qual van causar una proposta de casament de la reina Semíramis. Quan Ara va rebutjar Semíramis a causa del seu casament amb Nvard, Semíramis va enviar soldats per matar Ara i portar-li el seu cos, i un cop fet això ella fa pregar davant el cos d'Ara per la seva resurrecció. Ara era descendent de Haik.

## Referències

* ↑ Mercanante, Anthony; Dow, James. «Ara». A: Facts on File Encyclopedia of World Mythology and Legend [Enciclopèdia de la mitologia i llegendes del món]. 3a ed.. Infobase, 2009, p. 95.
* ↑ Leeming, David. «Armenian Mythology» (Mitologia armènia)». A: The Oxford Companion to World Mythology (en anglès). Oxford: Oxford University Press, 2005. ISBN 9780195156690.